Jaan Kaplinski

Jaan Kaplinski (22. tammikuuta 1941 Tartto – 8. elokuuta 2021 Ahola, Suvi: Virolainen kirjailija Jaan Kaplinski on kuollut. Helsingin Sanomat 9.8.2021.) oli virolainen runoilija, filosofi ja kulttuurikriitikko.Eesti Entsüklopeedia 14, s. 138. Tallinn 2000. ISBN 9985-70-064-3 ==Elämä== Kaplinskin äiti Nora Raudsepp oli virolainen, isä Jerzy Kapliński puolalainen, ja taustassa oli myös juutalaisuutta. Isä opetti puolan kieltä ja kirjallisuutta Tarton yliopistossa. Jaan Kaplinski oli puolivuotias, kun NKVD pidätti hänen isänsä, joka kuoli Vjatlagin leirillä Kirovin alueella. Isättömyys on Kaplinskin teema teoksessa Kirje isälle (2003, suomennos 2005).Hytönen, s. 32, 35 Kaplinski koki olevansa "rajamaan" ihminen. Hänen oli vaikea määritellä itseään kansallisuuden, ammatin, erikoisalan, uskonnon tai maailmankatsomuksen suhteen. Uskontojen suhteen kysymys oli synkretiasta, ja hän löysi rationalismin vastapainoksi idän uskonnot.Hytönen, s. 34 ==Ura== Kaplinski julkaisi useita runokokoelmia sekä esseekokoelmia, lastenkirjoja ja proosaa. Lisäksi hän käänsi viron kielelle runoutta ranskasta, englannista, espanjasta, kiinasta (muun muassa Daodejing) ja ruotsista (Tomas Tranströmer). Kaplinskin teoksia on käännetty suomeksi, norjaksi, ruotsiksi, hollanniksi, unkariksi, islanniksi, japaniksi, latviaksi, venäjäksi ja tšekiksi. Kaplinskin runoissa ja esseissä näkyi hänen kiinnostuksensa ympäristökysymyksiin, kielen filosofisiin kysymyksiin, klassiseen kiinalaiseen runouteen ja filosofiaan, buddhalaisuuteen ja esikristilliseen virolaisuuteen. Hän oli katolinen käännynnäinen. Kaplinski opiskeli kielitiedettä Tarton yliopistossa ja työskenteli kielentutkijana, sosiologina, ekologina ja toimittajana. Hänellä oli merkittävä osa neuvostomiehityksen vastaisessa kansalaisliikkeessä 1980-luvulla.Författaren Jaan Kaplinski är död. Hufvudstadsbladet 9.8.2021. Neuvostoliiton romahduksen jälkeen eli Viron uudelleenitsenäistymisen alkuvuosina 1992–1995 Kaplinski oli Viron parlamentin Riigikogun jäsen. Kaplinski kertoi kesäkuussa 2020 sairastavansa ALS-tautia. Hän kuoli 80-vuotiaana vuonna 2021. == Teokset == === Suomennetut === * * * * * * * * * * * Ilta tuo kaiken takaisin: Runoja kuudelta vuosikymmeneltä, suom. Anja Salokannel ja Pauli Tapio; Parkko 2021 ISBN 978-952-7302-08-8 Osa runoista ilmestynyt antologiassa Sama meri kaikissa meissä (Otava, 1984). Sisältää runojen lisäksi: ** Märt Väljataga: Esipuhe ** Jaan Kaplinski: Mitä on runous? essee, suom. Juhani Salokannel, ilmestynyt aiemmin teoksessa Olemisen avara hiljaisuus (Otava, 1982) ===Viroksi=== ====Runokokoelmat==== * Jäljed allikal, 1965 * Kalad punuvad pesi, 1966 * Tolmust ja värvidest, 1967 * Valge joon Võrumaa kohale, 1972 * Ma vaatasin päikese aknasse, 1976 * Uute kivide kasvamine, 1977 * Raske on kergeks saada, 1982 * Tule tagasi helmemänd, 1984 * Õhtu toob tagasi kõik, 1985 * Käoraamat, 1986 * Hinge tagasitulek, 1990 * Tükk elatud elu, 1991 * Mitu suve ja kevadet 1995 * Öölinnud. Öömõtted, 1998 ====Proosa==== * Kust tuli öö, 1990 * Teekond Ayia Triadasse, 1993 * Jää ja Titanic, 1995 * See ja teine, 1996 * Võimaluste võimalikkus, 1997 * Usk on uskmatus, 1998 * Silm / Hektor, 2000 * Kevad kahel rannikul ehk Tundeline teekond Ameerikasse, 2000 ====Lastenkirjat==== * Kuhu need värvid jäävad, 1975 * Kaplinski ja Tiia Toometin: Udujutt, 1977 * Kes mida sööb, kes keda sööb, 1977 * Jänes, 1980 * Jalgrataste talveuni, 1987 == Lähteet == * Ville Hytönen, Pölystä ja väreistä tulevat uudet perhoset. Kanava 6/2021 s. 31–35 ===Viitteet=== == Aiheesta muualla == * Kronberg, Jaanika: Jaan Kaplinski. Tuglas-seura. Luokka:Neuvostoliittolaiset kirjailijat Luokka:Virolaiset kirjailijat Luokka:Virolaiset kielitieteilijät Luokka:Virolaiset poliitikot Luokka:Eino Leinon palkinnon saajat Luokka:Riigikogun jäsenet Luokka:Vuonna 1941 syntyneet Luokka:Vuonna 2021 kuolleet